Reviderte rutiner ved Mosterøy SFO knyttet til Covid-19

Følgende rutiner og dagsplan innføres ved Mosterøy SFO f.o.m. den 27.04.20

Om sykdom:

* Barna skal holdes hjemme ved luftveissymptomer og forkjølelse. I denne perioden skal terskelen være lavere enn den vanligvis er. Barna skal være hjemme til de er uten symptomer + 24 timer.

Generelt:

* Det vil bli lagt stor vekt på håndhygiene samt at barna følger rutiner ved nysing, hosting osv.
* Lek og måltid skal foregå trinnvis i egne rom og uteområder
* Inntil videre opphører all matservering på SFO. Barna må selv ha med seg matpakke og drikkeflaske til både skole og SFO.
* Barna skal ikke lengre stille opp i kø for registrering, men skal registreres under lek/måltid.
* Ved henting og levering skal ikke foreldre gå inn i skolens lokaler uten at det er nødvendig. Gi tegn i vinduene så vil SFO-ansatte hente/levere barna og ev. klær ved inngangspartiet. Husk avstand hvis det er flere voksne samtidig.
* Ved stor påmelding vil en voksen måtte ha ansvar for 2 barnegrupper samtidig

Dagsplan:

* Ved skoleslutt (ikke torsdag) kommer SFO-assistenten til klasserommet. Da blir måltid og registrering gjennomført. Deretter går alle til avtalt lekeområde og har trinnvis frilek eller voksenstyrte aktiviteter til dagens slutt.
* Ved skoleslutt torsdag vil barna bli registrert under trinnvis lek. Denne aktiviteten fortsetter til måltid senere på dagen. Etter måltidet går alle til avtalt lekeområde igjen og har trinnvis frilek eller voksenstyrte aktiviteter til dagens slutt.

NB: frem til 08.05.20 vil SFO stenge kl 1600 om ettermiddagen. Frem til samme dato vil også morgen-SFO utgå og bli erstattet av omsorgstilbudet.

Morten Danielsen SFO-leder